《再赋一首趁韵信笔初无定意也》
宋代·綦崇礼

妍词少劲气，直表无曲阴。劝百岂救一，枉尺焉取寻。

世路务争险，人情难测深。渔樵各有侣，英俊自成林。

药苦病所利，酒多狂莫斟。珠投防按剑，玉折戒磨簪。

愿持松柏操，甘受雪霰侵。途穷但回步，何用涕沾襟。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。